Zaragoza

Ti Zaragoza (Panangibalikas nga Espaniol: [θaɾaˈɣoθa]), makunkuna pay a ti Saragossa iti Ingles, ket isu ti kapitolio iti Probinsia ti Zaragoza ken iti Naturay a komunidad iti Aragon, Espania. Naisanglad daytoy idiay karayan Ebro ken dagiti tributariona, ti Huerva ken ti Gállego, ti asideg ti sentro iti daytoy a rehion, iti tanap nga addaan kadagiti nadumaduma a langa ti daga, manipud iti desierto (Los Monegros) aginggana kadagiti kabakiran, karuotan ken kabanbantayan. Idi 1 Enero 2019 ti populasion ti siudad ti Zaragoza ket 706,904, iti uneg ti administratibo a patinggana iti kalawa ti daga iti 1,062.64 km2 (410.29 kd mi), a mangiranggo iti maikalima idiay Espania. Isu daytoy ti maika-35 a kaaduan ti populasion idiay Kappon ti Europa. Ti populasion iti metropolitano a lugar ket nakarkulo idi 2006 iti 783,763 nga agtaeng. Ti munisipalidad ket pagtaengan ti sumorok a 50 porsiento dagiti Aragones a populasion. Daytoy a siudad ket naisanglad iti kangato iti 199 a metro. Ti Zaragoza ket nangisaili ti Expo 2008 idi kalgaw iti 2008, maysa daytoy a Piesta ti Lubong iti danum ken maipagnanayon a panagrangrang-ay. Kandidato daytoy idi para iti Europeano a Kapitolio iti Kultura idi 2012. Dagiti nagibasaran Dagiti akinruar a silpo Dagiti midia a mainaig iti Zaragoza iti Wikimedia Commons Pakaammo ti panagbiahe idiay Zaragoza manipud iti Wikivoyage (iti Ingles) Konseho ti Zaragoza Naiyarkibo 2010-04-11 iti Wayback Machine Opisial a website ti Turismo ti Zaragoza Naiyarkibo 2008-06-17 iti Wayback Machine